ভাইস-চ্যান্সেলর প্রফেসর ড. মোঃ হারুনর রশীদ প্রধান অতিথি হিসেবে উপস্থিত থেকে এর আনুষ্ঠানিক উদ্বোধন করেন। অনুষ্ঠান উদযাপন কমিটির আহবায়ক প্রফেসর মোঃ জহুরুল হক এর সভাপতিত্বে বিশেষ অতিথির বক্তব্য রাখেন বিএএম অনুষদের ডিন প্রফেসর বদিউজ্জামান, কৃষি অনুষদের ডিন প্রফেসর ড. আবুল কাসেম চৌধুরী, বিশ্ববিদ্যালয়ের কেন্দ্রীয় জামে মসজিদের পেশ ইমাম হাফেজ মোঃ আ: কুদ্দুছ। প্রধান অতিথির বক্তব্যে ভাইস-চ্যান্সেলর বলেন, হযরত মোহাম্মদ (সঃ) সর্বকালের সর্বশ্রেষ্ঠ আদর্শ মানুষ ছিলেন। তাঁর জীবনি আমাদের সকলের জানা উচিত। তাঁর জীবনি ও আদর্শ মেনে চললে সমাজে হানাহানি ও মারামারি থাকবে না। দুই পর্বে এ প্রতিযোগিতা অনুষ্ঠিত হবে। প্রথম পর্ব বিশ্ববিদ্যালয়ের ছাত্র-ছাত্রীবৃন্দ, দ্বিতীয় পর্ব শিশু কিশোর সৃজনী উচ্চ মাধ্যমিক বিদ্যালয়।